የተፎካካሪ የፖለቲካ ፓርቲዎች 3ኛ የውይይት መድረክ ተካሄደ
የተፎካካሪ የፖለቲካ ፓርቲዎች ሦስተኛው መድረክ በተባበሩት መንግስታት ድርጅት የአፍሪካ ኢኮኖሚክ ኮሚሽን አዳራሽ ተካሂዷል፡፡ከወራት በፊት በጠቅላይ ሚኒስትር ዶክተር አብይ አህመድ ጋባዥነት ከተካሄደው የመጀመሪያው የተፎካካሪ የፖለቲካ ፓርቲዎች ውይይት ቀጥሎ ሦስተኛው መድረክ በአሁኑ ሰዓት እየተካሄደ እንደሚገኝ የጠቅላይ ሚኒስትር ፅህፈት ቤት አስታውቋል፡፡በመድብለ ፖለቲካ ዙሪያ ፕሮፌሰር በየነ ጴጥሮስ፣ ዶክተር ዲማ ነገዎ፣ አቶ ብናልፍ አንዱዓለምና አቶ አብርሃ ደስታ ጽሑፎችን አቅርበው ውይይት ተደርጓል፡፡የተለያዩ ሐሳቦች በነጻነት እንዲዘዋወሩ የፖለቲካ ምኅዳሩን ማስፋት የለውጡ ጉዞ መሠረት ነውም ተብሏል፡፡(ምንጭ፡- ጠቅላይ ሚኒስትር ፅህፈት ቤት)